LIETUVOS RESPUBLIKOS ŠVIETIMO IR MOKSLO

MINISTRAS

ĮSAKYMAS

DĖL VALSTYBĖS FINANSUOJAMŲ LAIPSNIO NESUTEIKIANČIŲ (REZIDENTŪROS) STUDIJŲ VIETŲ, Į KURIAS 2014 METAIS PRIIMAMI STUDENTAI, SKAIČIAUS PASKIRSTYMO UNIVERSITETAMS PAGAL STUDIJŲ PROGRAMAS

2014 m. balandžio 17 d. Nr. V-337

Vilnius

Vadovaudamasis Lietuvos Respublikos mokslo ir studijų įstatymo 70 straipsnio 9 dalimi, Medicinos rezidentūros nuostatų, patvirtintų Lietuvos Respublikos Vyriausybės 2003 m. spalio 31 d. nutarimu Nr. 1359 „Dėl gydytojų rengimo“, 13 punktu, Odontologijos rezidentūros nuostatų, patvirtintų Lietuvos Respublikos Vyriausybės 2003 m. spalio 31 d. nutarimu Nr. 1360 „Dėl gydytojų odontologų rengimo“, 11 punktu, Veterinarinės medicinos rezidentūros nuostatų, patvirtintų Lietuvos Respublikos Vyriausybės 2004 m. vasario 23 d. nutarimu Nr. 206 „Dėl Veterinarinės medicinos rezidentūros nuostatų patvirtinimo“, 12 punktu ir atsižvelgdamas į Lietuvos Respublikos Vyriausybės 2014 m. balandžio 9 d. nutarimą Nr. 311 „Dėl valstybės finansuojamų laipsnio nesuteikiančių (rezidentūros) studijų vietų, į kurias 2014 metais priimami studentai, skaičiaus patvirtinimo“:

1. T v i r t i n u Valstybės finansuojamų laipsnio nesuteikiančių (rezidentūros) studijų vietų, į kurias 2014 metais priimami studentai, skaičiaus paskirstymą universitetams pagal studijų programas (pridedama).

2. N u s t a t a u, kad į valstybės finansuojamas laipsnio nesuteikiančias (rezidentūros) studijų vietas priimtų studentų skaičių universitetai fiksuoja 2014 m. rugsėjo 1 d.

Švietimo ir mokslo ministras	Dainius Pavalkis